W-Kaap-plaaswerkers steek vragmotor aan die brand | Maroela Media
Foto: JE le Roux
Plaaswerkers het Maandag ŉ vragmotor in Wellington in die Wes-Kaap aan die brand gesteek.
“Sowat 120 werkers by Sandrivier-landgoed het ander werkers verhoed om die perseel te betree en het die voertuig en ŉ gedeelte van die veld op die plaas aan die brand gesteek,” het kapt. Frederick van Wyk, woordvoerder van die polisie, gesê.
Die boorde is nie beskadig nie.
Hy sê die polisie is ontplooi om verdere skade te verhoed en die werkers na ŉ oop stuk grond te lei.
Twaalf mense is in hegtenis geneem op aanklag van openbare geweld en kwaadwillige saakbeskadiging. Geen beserings is aangemeld nie en geen skote is gevuur nie.
“Dit is seisoenale werkers en hulle het aan ŉ onbeskermde staking op die plase van die JE le Roux-groep in die Paarl, Wellington en Piketberg deelgeneem,” het Porchia Adams, woordvoerder van Agri Wes-Kaap, gesê.
Hoekom moet alles alewig deur verwoes word ?
Hierdie intimidasie kry my sowaar onder – los diegene wat bereid is om te werk !
Ja nee, Neusie is alweer doenig.
Ag Leon gaan jy dan op die plase werk, asb lees die berig oordentlik, die ander plaaswerkers het gekeer, en op die nuus gese hul is baie gelukkig met huidige omstandighede. Wat jy klaarblyklik nie besef nie, is dat dit ou neusie en sy makkers is wat opsteek, alles vir politieke gewin. Hoop jy verstaan nou so ‘n bietjie beter.
More Maggie, ek verstaan alte goed dankie. Ek woon in Paarl. So ons het die staking eerstehands beleef. Asb as hulle staak kom self en kyk hoe die barbare tekere gaan en als verwoes dan praat ons weer.
Penelope Loxton · 5 jaar gelede
Hulle sal later deur masjiene vervang word. Masjiene staak nie.
Anna-Be · 5 jaar gelede
Die verslaggewers moet seker maak van hulle feite! dis nie JC LE ROUX GROEP NIE, dis Je Le Roux Groep!
JC LE ROUX maak vonkelwyn, sit beslis nie in Wellington/Paarl omgewing nie EN beslis nie ‘n sitrus en sagtevrugte plaas nie.